short: ordinaziun da deficit

pdf_content: Ordinaziun davart la finanziaziun dal deficit da las instituziuns da la furmaziun professiunala e da purschidas da furmaziun cuntinuanta (ordinaziun da deficit)    430.300   Ordinaziun davart la finanziaziun dal deficit da las  instituziuns da la furmaziun professiunala e da purschidas  da furmaziun cuntinuanta * (ordinaziun da deficit)  dals 05-02-2008 (versiun dals 01-01-2016)  sa basond sin l'art. 45 da la constituziun chantunala1),  relaschada da la regenza ils 5 da favrer 2008  1. Disposiziuns generalas  Art.  1 Champ d'applicaziun 1 Questa ordinaziun vala per las instituziuns da la furmaziun professiunala che na   vegnan betg purtadas dal chantun e che han tenor lescha il dretg che lur deficits, che  resultan da la furniziun da lur prestaziuns per la furmaziun professiunala, vegnian  surpigliads.  Art.  2 Contract da basa 1 Cun  il  contract  da  basa  survegn  il  purtader  d'ina  instituziun  da  la  furmaziun  professiunala ina incarica da prestaziun che dat il dretg da survegnir contribuziuns  dal  maun  public  tenor  la  lescha  davart  la  furmaziun  professiunala  e  davart   purschidas da furmaziun cuntinuanta.  Art.  3 Contract annual 1 En il contract annual vegnan fixadas las regulaziuns che valan per l'onn da gestiun   che suonda.  1) DG 110.100  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   430.300    Art.  4 Dumonda per survegnir contribuziuns 1 A l'uffizi  ch'è  –  tenor  l'ordinaziun  davart  la  furmaziun  professiunala  e  davart  purschidas  da furmaziun  cuntinuanta  – cumpetent  per  il  sectur  pertutgà  ston  las  dumondas per survegnir contribuziuns vegnir inoltradas en scrit e cun l'agiunta d'ina  proposta  per  ina  cunvegna  da  prestaziun,  e  quai  sin  ils  formulars  prescrits  ed  ensemen cun tut ils documents necessaris.  Art.  5 Budgetaziun 1 Per far lur budgetaziun e lur rendaquint dovran las instituziuns che han il dretg da  survegnir contribuziuns il model armonisà da contabilitad dal maun public. 2 Il preventiv detaglià e motivà per l'onn da gestiun che suonda sto vegnir inoltrà a   l'uffizi sin il formular prescrit. Mintga augment da las plazzas budgetadas sto vegnir  dumandà e motivà avant l'inoltraziun u ensemen cun l'inoltraziun dals documents  respectivs dal preventiv. Midadas envers l'onn avant ston vegnir marcadas en moda  survesaivla e suandabla.  Art.  6 Rendaquint 1 Il quint annual sto vegnir inoltrà a l'uffizi cun tut ils documents ch'èn decisivs per   calcular las subvenziuns, spezialmain cun la dumonda da survegnir contribuziuns,  cun las glistas da las emprendistas e dals emprendists, cun las glistas da las classas e   cun ils uraris fin il pli tard 3 mais suenter il rendaquint. 2 Er per tut las persunas engaschadas da la scola ston vegnir inoltrads ils plans da  plazzas, il gener ed il dumber da las plazzas imputablas, lur basa da salarisaziun, la   dimensiun  da  l'engaschament,  il  champ  d'incumbensas  e  las  pretensiuns  da  scolaziun.  Art.  7 * Valitaziuns da la facultad ed amortisaziuns 1 Las  valitaziuns  da  la  facultad  e  las  amortisaziuns  ston  vegnir  fatgas  tenor  las  disposiziuns da la legislaziun da las finanzas1) sco er tenor las disposiziuns da dretg  spezial.  Art.  8 Grondezzas da las classas 1 I ston vegnir prendidas en mira classas d'ina grondezza da 22 fin 24 emprendistas  ed emprendists. 2 Per  cuntanscher  grondezzas  da  classas  ch'èn  economicas  duain  las  scolas  professiunalas  spezialisadas  –  sche  quai  po  vegnir  responsà  dal  puntg  da  vista  pedagogic e sche quai è organisatoricamain pussaivel – er metter ensemen per part u  dal tuttafatg classas da professiuns parentadas e/u da differents onns d'emprendissadi   e da differents secturs spezials.  1) DG 710.100, 710.110 e 710.200  2    http://www.gr-lex.gr.ch/data/710.200/rm http://www.gr-lex.gr.ch/data/710.110/rm http://www.gr-lex.gr.ch/data/710.100/rm    430.300   3 Sin ina dumonda motivada po l'uffizi permetter da manar classas e gruppas che han   main che diesch emprendistas ed emprendists. Las dumondas ston vegnir inoltradas  a l'uffizi almain 10 dis avant il cumenzament da l'onn da scola.  Art.  9 * Custs imputabels 1 Ils salari maximals ch'èn decisivs per l'imputaziun vegnan fixads en l'agiunta tar  questa ordinaziun. Per imputar ulteriurs custs da persunal inclusiv las prestaziuns  socialas valan confurm al senn las disposiziuns chantunalas concernent il dretg da  persunal  sco  er  las  ulteriuras  regulaziuns  che  vegnan  applitgadas  per  la  scola  chantunala grischuna. 2 Davart  la  renconuschientscha  tenor  il  dretg da contribuziun d'ina  classificaziun  subjectiva pli auta u pli bassa en il senn da la lescha chantunala dal persunal decida   il  parlament  sin dumonda da l'instituziun suenter avair tadlà l'uffizi  chantunal da   persunal. 3 Sco meds d'instrucziun imputabels valan ils meds d'instrucziun che vegnan duvrads  per  intermediar  il  tema,  che  n'èn  betg  destinads  a  las  emprendistas  ed  als   emprendists e che restan en la proprietad da l'instituziun da furmaziun. 4 Per duvrar ils locals da scola e d'instrucziun fan ils purtaders da scola contracts da  locaziun correspundents, sche las localitads n'èn betg en lur proprietad. Ils contracts  da locaziun ston vegnir  suttamess al departament  per l'approvaziun,  e quai avant  ch'els vegnan concludids. Imputabels èn ils custs da locaziun approvads. 5 Ils auters custs imputabels vegnan fixads dal departament en il contract annual.  Art.  10 Retgavs imputabels 1 Sco  retgavs  imputabels  valan  ils  daners  da  scola  e  da  studi,  las  contribuziuns  d'auters chantuns u da l'exteriur sco er las ulteriuras entradas.  Art.  11 Custs e retgavs betg imputabels 1 Betg imputablas n'èn tut las expensas che n'èn betg necessarias per il manaschi da   scola. Ils custs che n'èn betg imputabels vegnan zavrads a donn e cust dal purtader. 2 Ils retgavs che n'èn betg imputabels – sco pajaments facultativs da terzas persunas   – vegnan zavrads a favur dal purtader.  Art.  12 Deficit da gestiun imputabel 1 Il  deficit da gestiun imputabel vegn calculà sco suonda: ils custs imputabels dal   manaschi da scola respectivamain da studi minus ils retgavs imputabels.   3     430.300    Art.  13 Emprendistas extrachantunalas ed emprendists extrachantunals 1 Per  las  emprendistas  extrachantunalas  e  per  ils  emprendists  extrachantunals  tschentan las instituziuns che porschan prestaziuns directamain quint tar ils chantuns  d'emprendissadi  respectivamain  da  domicil,  e  quai  tenor  las  disposiziuns  da  las  cunvegnas interchantunalas davart ils daners da scola. 2 Emprendistas  ed  emprendists  da  chantuns,  cun  ils  quals  i  n'existan  naginas  cunvegnas davart l'indemnisaziun vicendaivla dals daners da scola respectivamain  ils quals na dattan naginas garanzias per ils custs, pajan ina taxa da scola tenor la   tariffa respectiva da la cunvegna interchantunala vertenta davart ils daners da scola  plus eventualas taxas da scola e da curs. 3 Per scolaziuns che na suttastattan betg ad ina cunvegna interchantunala, metta la   scola  a  quint  ils  custs  cumplains  proporziunals.  Sch'ils  daners  da  scola  d'emprendistas extrachantunalas e d'emprendists extrachantunals contribueschan a la  cuvrida  dals  custs  e  sch'i  na  resultan nagins  custs  supplementars,  po  la  regenza  renunziar  per part  u dal tuttafatg en il  cas  singul  d'incassar  daners  da scola  che  cuvran ils custs cumplains.  Art.  14 Contribuziuns da construcziun 1 Las dumondas per survegnir contribuziuns da construcziun ston vegnir inoltradas a  l'uffizi.  2. Repartiziun da las contribuziuns da gestiun sin las  vischnancas  Art.  15 * …  3. Disposiziuns finalas  Art.  16 Aboliziun dal dretg vertent 1 Ils suandants relaschs vegnan abolids: 1. directivas per manar las scolas da las instituziuns da furmaziun professiunala   en il chantun Grischun dals 19 da december 1995 (DG 430.025)1); 2. ordinaziun per subvenziunar las instituziuns da la furmaziun professiunala en   il chantun Grischun, cun agiuntas, dals 19 da december 1995 (DG 430.400)2).  1) CUL 1995, 3532 e CUL 1998, 4203 2) CUL 1995, 3520; CUL 1998, 4458; CUL 199, 4543 e CUL 2001, FUC 4210  4       430.300   Art.  17 Midada dal dretg vertent1)  Art.  18 Entrada en vigur 1 Questa ordinaziun entra en vigur retroactivamain per il 1. da schaner 2008.  1) Las midadas dal dretg vertent na vegnan betg inditgadas.   5     430.300    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 05-02-2008 01-01-2008 relasch emprima versiun - 25-09-2012 01-12-2012 Art. 7 revisiun totala - 18-12-2012 01-08-2013 Art. 9 revisiun totala - 28-10-2014 01-01-2015 titel dal relasch midada - 30-06-2015 01-01-2016 Art. 15 aboliziun 2015-021  6       430.300   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 05-02-2008 01-01-2008 emprima versiun - titel dal relasch 28-10-2014 01-01-2015 midada - Art. 7 25-09-2012 01-12-2012 revisiun totala - Art. 9 18-12-2012 01-08-2013 revisiun totala - Art. 15 30-06-2015 01-01-2016 aboliziun 2015-021   7       430.300-A1      1       Agiunta 1: Salaris maximalmain imputabels (art. 9 al. 1)   (versiun: 01-01-2015)   1. En general   Art. 1 Salarisaziun e pensums obligatorics  1 Las tariffas maximalmain imputablas per la salarisaziun ch'èn fixadas en questa  agiunta sa basan sin il sistem da classas da funcziun da l'administraziun chantunala.  2 Tar la fixaziun concreta dals salaris ston ils purtaders da scola eventualmain  observar las tariffas pli bassas d'usit local.  3 Las scolas determineschan ils pensums obligatorics da las persunas d'instrucziun  en in reglament che vegn approvà dal departament. Il departament po determinar –  en il rom da las incaricas da prestaziun – las distgargias pussaivlas e maximalmain  applitgablas u applitgar indicaturs per lur renconuschientscha.   2. Reglamentaziun dals salaris per purschidas transitoricas, per  scolas professiunalas spezialisadas e per la scola professiunala  d'hotellaria   Art. 2 Grondezza da la scola  1 Tar tschertas funcziuns dependa ina determinaziun dal salari, che correspunda a  l'incumbensa e ch'è differenziada, da la grondezza da la scola. I vegnan  differenziadas:  a) scolas, en las qualas vegnan instruidas dapli che 24 000 lecziuns, valan sco   scolas grondas. Ellas han la pussaivladad da nominar mintgamai ina  commembra u in commember da la direcziun da la scola en uffizi cumplain  per mintga 24 000 lecziuns dadas;   b) scolas, en las qualas vegnan instruidas main che 24 000 lecziuns, han il dretg  d'ina direcziun da la scola proporziunala. La quota imputabla e la  classificaziun imputabla vegnan fixadas individualmain dal departament.     430.300-A1        2      Art. 3 Categorias da collavuraturas e da collavuraturs e salaris renconuschids  maximalmain   1 Las suandantas categorias da persunas d'instrucziun e da collavuraturas e da  collavuraturs vegnan differenziadas, ed i vegnan fixads ils suandants salaris  renconuschids maximalmain tenor il sistem da classas da funcziun da  l'administraziun chantunala:      funcziun classa da funcziun  rectur/-a, directur/-a  (scola gronda)   25   commember/-bra da la direcziun da la scola   (vicedirectur/-a, prorectur/-a, conrectur/-a e.u.v.  d'ina scola gronda)   23   persuna d'instrucziun da la maturitad professiunala   e persunas d'instrucziun per roms, per l'instrucziun  dals quals i dovra in studi universitar   21   persuna d'instrucziun da l'instrucziun da furmaziun  generala       persuna d'instrucziun da sport  (diplom universitar sco persuna d'instrucziun da  sport, cun furmaziun pedagogica da la professiun da  300 uras d'emprender)      persuna d'instrucziun da las enconuschientschas da  la professiun IV   (examen professiunal superiur cun diplom federal u  master, cun ina furmaziun pedagogica da la  professiun da 1800 uras d'emprender)      persuna d'instrucziun da las enconuschientschas da  la professiun III   (examen professiunal superiur cun diplom federal u  master, cun ina furmaziun pedagogica da la  professiun da 300 uras d'emprender)   20   persuna d'instrucziun da las enconuschientschas da  la professiun II   (scola spezialisada superiura u bachelor, cun ina  furmaziun pedagogica da la professiun da 1800 uras  d'emprender)      persuna d'instrucziun da las enconuschientschas da  la professiun I   (scola spezialisada superiura u bachelor, cun  furmaziun pedagogica da la professiun da 300 uras   19       430.300-A1        3    d'emprender)  persuna d'instrucziun da tscherna da professiun  (autorisaziun d'instruir per il stgalim secundar I cun  scolaziun supplementara sco coach da tscherna da  professiun)      persuna d'instrucziun spezialisada II   (examen professiunal superiur cun diplom federal u  autorisaziun d'instruir per il stgalim secundar I)   18   persuna d'instrucziun spezialisada I   (examen professiunal cun certificat professiunal)   15     Tar las funcziuns menziunadas qua sutvart che n'han nagina specificaziun u che  appartegnan a pliras classas da funcziun pussaivlas vegn l'attribuziun definitiva ad  ina classa da funcziun fatga sin basa dal carnet d'obligaziuns suenter avair consultà  l'uffizi cumpetent.    funcziun classa da funcziun  funcziun da stab pli auta  19  manader/-dra da las tecnologias d'infurmaziun  18  manader/-dra da partiziun dals servetschs  17  spezialist/-a dad I+D II  (cun bachelor)   15   referendari/-a da fatgs da persunal II  (cun certificat professiunal federal)   14   contabilist/-a   (cun certificat professiunal federal)      spezialist/-a dad I+D I  (cun certificat professiunal federal)   13   secretari/-a I - IV  10 – 13  pedel/-la  10  secretari/-a, telefonist/-a  8/9  assistent/-a da biro  7/8        430.300-A1        4      2 Persunas che lavuran a temp parzial survegnan in salari proporziunal a lur  funcziun. Per persunas d'instrucziun a temp cumplain da scolas autas professiunalas  che adempleschan in pensum parzial da maximalmain 30 pertschient da soluziuns  transitoricas èn imputablas las taxas per persunas d'instrucziun da scolas autas  professiunalas. A persunas d'instrucziun a temp cumplain da soluziuns transitoricas  che instrueschan singuls roms en scolas professiunalas spezialisadas po il  departament approvar ina classificaziun proporziunala sco persuna d'instrucziun da  scolas autas professiunalas.  3 Per persunas d'instrucziun che n'adempleschan betg las pretensiuns minimalas  legalas po il departament conceder en cas excepziunals – sin dumonda da la  direcziun da la scola – ina permissiun individuala d'instrucziun. Persunas  d'instrucziun cun ina permissiun individuala d'instrucziun ston vegnir classifitgadas  almain ina classa da salari sut las persunas d'instrucziun da la classa da funcziun  correspundenta che adempleschan tut las pretensiuns formalas.   3. Reglamentaziun dals salaris tar las instituziuns da la scolaziun  professiunala supplementara, tar las scolas professiunalas  superiuras e tar las scolas autas   Art. 4 Princip  1 Ils salaris en il sectur da la direcziun da la scola, da l'instrucziun, dal transfer da  tecnologia e da savida sco er da la perscrutaziun e dal svilup ch'è orientà a  l'applicaziun sa drizzan tenor ils artitgels 5 e 6.  2 Per il persunal che instruescha en la scolaziun professiunala supplementara e per  las ulteriuras collavuraturas e per ils ulteriurs collavuraturs valan las categorias da  salari e las classas da salari tenor l'artitgel 3. Per persunas che lavuran a temp parzial  e per persunas d'instrucziun che n'adempleschan betg las pretensiuns minimalas  legalas, valan las disposiziuns da l'artitgel 3 alineas 2 e 3.  3 Tar la furmaziun supplementara professiunala tutgan curs preparatorics per  examens professiunals federals e per examens professiunals superiurs. Il medem  vala per scolaziuns da maturitad professiunala che vegnan fatgas suenter  l'emprendissadi.  4 Per la classificaziun da collavuraturas e collavuraturs che na pon betg vegnir  classifitgads tenor l'artitgel 3 vala il plan general da classificaziun dal chantun  Grischun.   Art. 5 Scolas spezialisadas superiuras  1 Las suandantas categorias da persunas d'instrucziun vegnan differenziadas, ed i  vegnan fixads ils suandants salaris renconuschids maximalmain tenor il sistem da  classas da funcziun da l'administraziun chantunala:       430.300-A1        5    Tar las funcziuns menziunadas qua sutvart che n'han nagina specificaziun u che  appartegnan a pliras classas da funcziun pussaivlas vegn la classificaziun definitiva  en ina classa da funcziun fatga sin basa dal carnet d'obligaziuns suenter avair  consultà l'uffizi cumpetent.    funcziun classa da funcziun  directur/-a  25  commember/-bra da la direcziun da la scola   (commember/-bra da la direcziun)   23   directur/-a administrativ/-a  (commember/-bra da la direcziun)       manader/-dra da partiziun 22  docent/-a III   (master [consecutiv] cun furmaziun pedagogica da la  professiun e cun furmaziun didactica da 1800 uras  d'emprender)      docent/-a II  (bachelor, scola spezialisada superiura u examen  professiunal superiur cun diplom federal sco  furmaziun pedagogica da la professiun e cun  furmaziun didactica da 1800 uras d'emprender)   21   manader/-dra dals servetschs    docent/-a I  (bachelor, scola spezialisada superiura u examen  professiunal superiur cun diplom federal sco  furmaziun pedagogica da la professiun e cun  furmaziun didactica da 300 uras d'emprender)   20      2 Per docentas e docents en uffizi cumplain da scolas spezialisadas superiuras che  adempleschan in pensum parzial da maximalmain 30 pertschient en la scolaziun  professiunala supplementara èn imputablas las taxas per docentas e docents da las  scolas spezialisadas superiuras. A docentas e docents en uffizi cumplain dal stgalim  da la furmaziun supplementara e dal stgalim secundar II che instrueschan singuls  roms en ina scola spezialisada superiura po vegnir concedì dal departament ina  classificaziun proporziunala sco docenta u docent da las scolas spezialisadas  superiuras.     430.300-A1        6      Art. 6 Scolas autas  1 Las suandantas categorias da persunas d'instrucziun e da collavuraturas e  collavuraturs da scolas autas vegnan differenziadas, ed i vegnan fixads ils suandants  salaris renconuschids maximalmain tenor il sistem da classas da funcziun da  l'administraziun chantunala:  a) collavuraturas e collavuraturs en uffizi cumplain    funcziun classa da funcziun rectur/-a  27  commember/-bra da la direcziun da la scola auta  25  manader/-dra da partiziun II   manader/-dra da perscrutaziun  manader/-dra da studi II   manader/-dra d'institut    24   manader/-dra da studi I   manader/-dra da ressort   docent/-a cun direcziun dal rom  docent/-a cun transfer da savida e da tecnologia  (TST)   manader/-dra da gruppa professiunala   manader/-dra da partiziun I    23   docent/-a  22  collavuratur/-a scientific/-a III  21  manader/-dra da partiziun  20  collavuratur/-a scientific/-a II  19  manader/-dra dals fatgs da persunal   manader/-dra da project dals servetschs centrals    17   collavuratur/-a da project dals servetschs centrals   collavuratur/-a scientific/-a I   15   assistent/-a d'organisaziun cun direcziun dal rom  13  assistent/-a d'organisaziun  12     b) collavuraturas e collavuraturs en uffizi accessoric    categoria funcziun/scolaziun indemnisaziun  incumbensads/-adas per  l'instrucziun   persunas d'instrucziun cun ina  qualificaziun professiunala  menziunada en l'artitgel 6  litera a che instrueschan per   classa da salari  proporziunalmain tenor  l'artitgel 6 litera a       430.300-A1        7    semester e regularmain  almain 8 lecziuns per emna a  la medema scola   persuna d'instrucziun en  uffizi accessoric   persunas d'instrucziun cun ina  qualificaziun professiunala  menziunada en l'artitgel 6  litera a che instrueschan per  semester e regularmain main  che 8 lecziuns per emna a la  medema scola u che dattan  singulas uras d'instrucziun en  curs da saira, en roms  d'instrucziun che sa  refereschan a la branscha  ubain sco substitutas u  substituts   classa da salari tenor  l'artitgel 6 litera a, partì  cun emnas da scola e  pensum obligatoric  (lecziuns obligatoricas da  las persunas d'instrucziun  en uffizi cumplain); i  vegnan indemnisadas mo  las lecziuns che vegnan  dadas effectivamain; en  questa tariffa è cuntegnida  l'indemnisaziun da firads e  da vacanzas   substituziun da  persunas d'instrucziun /  referentas ospitantas e  referents ospitants    persunas d'instrucziun che  instrueschan en ina funcziun  da substituta u da substitut  durant in curt temp   classa da salari minimala  tenor l'artitgel 3 u 6 litera  a, partì cun emnas da scola  e pensum obligatoric  (lecziuns obligatoricas da  las persunas d'instrucziun  en uffizi cumplain); en  questa tariffa è cuntegnida  l'indemnisaziun da firads e  da vacanzas      2 Per docentas e docents en uffizi cumplain da scolas autas che adempleschan en ina  scola spezialisada superiura in pensum parzial da maximalmain 30 pertschient èn  imputablas las tariffas per docentas e docents da la scola auta.  3 Il departament regla sin dumonda il barat da docentas e docents cun autras scolas  autas.    	1. Disposiziuns generalas 	Art. 1 Champ d'applicaziun 	Art. 2 Contract da basa 	Art. 3 Contract annual 	Art. 4 Dumonda per survegnir contribuziuns 	Art. 5 Budgetaziun 	Art. 6 Rendaquint 	Art. 7 * Valitaziuns da la facultad ed amortisaziuns 	Art. 8 Grondezzas da las classas 	Art. 9 * Custs imputabels 	Art. 10 Retgavs imputabels 	Art. 11 Custs e retgavs betg imputabels 	Art. 12 Deficit da gestiun imputabel 	Art. 13 Emprendistas extrachantunalas ed emprendists extrachantunals 	Art. 14 Contribuziuns da construcziun  	2. Repartiziun da las contribuziuns da gestiun sin las vischnancas 	Art. 15 * …  	3. Disposiziuns finalas 	Art. 16 Aboliziun dal dretg vertent 	Art. 17 Midada dal dretg vertent1) 	Art. 18 Entrada en vigur   		2018-06-06T03:57:53+0200 	"7001 Chur" 	"Gesetzessammlung Kanton Graubünden"


canton: gr

short: ordinaziun da contribuziuns

pdf_content: Ordinaziun davart contribuziuns a furnituras ed a furniturs da prestaziuns senza finanziaziun da deficit en la furmaziun professiunala ed en purschidas da furmaziun cuntinuanta (ordinaziun da contribuziuns)    430.350   Ordinaziun davart contribuziuns a furnituras ed a  furniturs da prestaziuns senza finanziaziun da deficit en la  furmaziun professiunala ed en purschidas da furmaziun  cuntinuanta (ordinaziun da contribuziuns)  dals 05-02-2008 (versiun dals 01-01-2008)  sa basond sin l'art. 45 da la constituziun chantunala1)  relaschada da la regenza ils 5 da favrer 2008  1. Disposiziuns generalas  Art.  1 Pauschalas 1 Contribuziuns dal chantun a las prestaziuns, per las qualas la legislaziun chantunala   davart  la furmaziun professiunala  na prevesa nagina finanziaziun da deficit,  ston  vegnir pajadas per regla sco pauschalas. L'autezza da las pauschalas vegn fixada en   l'incarica da prestaziun. 2 Sin ina dumonda motivada da las furnituras e dals furniturs  pon las pauschalas  vegnir examinadas ed adattadas.  Art.  2 Dretg subsidiar 1 Per fixar las contribuziuns ch'il chantun paja a prestaziuns tenor questa ordinaziun  ston vegnir applitgadas confurm al senn las disposiziuns generalas da l'ordinaziun  davart la finanziaziun dal deficit da las instituziuns da la furmaziun professiunala e  da purschidas da furmaziun cuntinuanta2).  1) DG 110.100 2) DG 430.300  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://www.gr-lex.gr.ch/data/430.300/rm   430.350    2. Contribuziuns dal chantun  Art.  3 Lavuratoris d'emprendissadi 1 L'uffizi paja contribuziuns als lavuratoris d'emprendissadi ch'èn renconuschids da  la  regenza.  L'autezza  da  las  contribuziuns  vegn  fixada  tras  il  departament  en  il   contract annual.  Art.  4 Curs intermanaschials 1 A las purschidras ed als purschiders da curs intermanaschials ch'èn renconuschids  dal departament paja l'uffizi contribuziuns tenor la cunvegna interchantunala. 2 Per  purschidas  entaifer  il  chantun  po  il  departament  pajar  contribuziuns  supplementaras, en spezial, sche la purschida en il chantun è periclitada senza talas.   En  quest  connex  vegni  fatg  quint  cun  gruppas  d'ina  grondezza  d'almain  sis  emprendistas ed emprendists.  Art.  5 Curs da furmaziun supplementara 1 Per  curs  preparatorics  per  examens  federalas  professiunals  u  per  examens  professiunals  po il  departament  – sin  dumonda  da l'organisaziun  cumpetenta  dal  mund  da lavur  – dar  ina incarica  da  prestaziun,  sch'ils  curs  correspundan ad in   basegn  cumprovà.  Las  contribuziuns  vegnan  fixadas  sco  summa  en  il  contract  annual. Decisiv è il dumber da las participantas e dals participants che han pajà il  daner da curs. 2 Per  curs  da  furmaziun  supplementara  po  il  departament  far  ina  cunvegna  da  prestaziun, sche quests curs correspundan als criteris per in sustegn finanzial statal  tenor las recumandaziuns che la conferenza svizra da las directuras e dals directurs  chantunals da l'educaziun publica fa per la furmaziun supplementara da persunas  creschidas.  Las  contribuziuns vegnan  fixadas sco summa en il  contract annual  e  pajadas tenor persuna che sa participescha e tenor semester. Decisiv è il dumber da  las participantas e dals participants che han pajà il daner da curs. 3 Il  departament po pajar contribuziuns per indemnisar prestaziuns da purschidras  extrachantunalas  e  da  purschiders  extrachantunals  da  curs  da  furmaziun  supplementara che na pon betg vegnir purschids en il chantun e che n'èn betg ina   part integrala da cunvegnas interchantunalas.  Art.  6 Chasas da dimora 1 A chasas da dimora che pon recepir almain 20 scolaras e scolars che crodan sut la  legislaziun  davart  la  furmaziun  professiunala,  e  quai  durant  almain  5  onns  en  successiun e durant 300 dis per onn, po la regenza dar ina incarica da prestaziun. 2 Sin dumonda po la regenza renconuscher en cas excepziunals il dretg da survegnir  contribuziuns a chasas che n'adempleschan betg las premissas tenor l'alinea 1. 3 L'autezza da las contribuziuns vegn fixada dal departament en il contract annual.  2       430.350   Art.  7 Accumpagnament individual spezialisà 1 Per l'accumpagnament individual spezialisà d'emprendistas e d'emprendists en la  furmaziun fundamentala po il departament conceder contribuziuns. 2 Sche la necessitad è cumprovada che gruppas u che persunas singulas dovrian in  accumpagnament  individual  spezialisà,  po  il  departament  pajar  contribuziuns  da  maximalmain 80 pertschient als custs u a las pauschalas.  Art.  8 Concurrenzas professiunalas 1 L'uffizi po pajar ina contribuziun per participanta u per participant. L'autezza da la   contribuziun vegn fixada en ina incarica da prestaziun. 2 Las organisaturas ed ils organisaturs da concurrenzas professiunalas inoltreschan a  l'uffizi almain 30 dis, avant che l'occurrenza cumenza, ina dumonda per survegnir   ina contribuziun.  Art.  9 Exposiziuns professiunalas 1 Organisaziuns  dal  mund  da  lavur  che  planiseschan  da  realisar  exposiziuns  professiunalas regiunalas, chantunalas u interchantunalas, inoltreschan a l'uffizi ina  dumonda per survegnir ina contribuziun, e quai almain 4 mais avant la realisaziun da  l'exposiziun respectiva. 2   Las contribuziuns da la confederaziun e dal chantun na dastgan betg surpassar ils   custs  imputabels  da  l'exposiziun.  Atgnas  prestaziuns  da  las  exposituras  e  dals   expositurs  n'han  betg  il  dretg  da  survegnir  contribuziuns.  Dal  rest  valan  las  disposiziuns da la confederaziun per exposiziuns professiunalas confurm al senn.  Art.  10 Coordinaziun e collavuraziun 1 Ad organisaziuns ed a projects per la coordinaziun e per la collavuraziun po l'uffizi   conceder contribuziuns.  Art.  11 Svilup da la qualitad 1 Per projects davart il svilup da la qualitad po il departament conceder contribuziuns   fin ad 80 pertschient dals custs. 2 Imputabels èn ils custs interns ed externs per il persunal e per il material da las  organisaziuns dal mund da lavur, sch'ellas stgaffeschan instruments per il svilup da  la  qualitad  per  purschidras  e  per  purschiders  en  la  pratica  professiunala,  da   lavuratoris d'emprendissadi, da curs intermanaschials e da chasas da dimora.   3     430.350    Art.  12 Prestaziuns spezialas d'in interess public 1 Per prestaziuns spezialas d'in  interess public po il departament  surpigliar fin  80  pertschient  dals  custs  imputabels  ch'èn  fixads  en ina incarica  da prestaziun.  Las  contribuziuns da la confederaziun e dal chantun na dastgan betg surpassar ils custs  imputabels.  Art.  13 Indrizs da mensas, contribuziuns da construcziun 1 Las dumondas per survegnir contribuziuns per endrizzar mensas e las dumondas  per survegnir contribuziuns da construcziun ston vegnir inoltradas a l'uffizi.  3. Disposiziuns finalas  Art.  14 Aboliziun dal dretg vertent 1 Ils relaschs qua sutvart vegnan abolids: 1. reglament  per  contribuziuns a  concurrenzas d'emprendistas  e d'emprendists   dal 1. da fanadur 1991 (DG 430.040)1); 2. ordinaziun  davart  il  pajament  da  contribuziuns  a  chasas  d'emprendistas  e   d'emprendists e da dimora d'instituziuns per la scolaziun preprofessiunala en il  chantun Grischun dals 3 da december 1984 (DG 430.450)2).  Art.  15 Entrada en vigur 1 Questa ordinaziun entra en vigur retroactivamain per il 1. da schaner 2008.  1) CUL 1991, 2524 e CUL 2004, FUC 2243 2) CUL 1984, 1391; CUL 1986, 1606; CUL 1991, 2484; CUL 1995, 3535 e CUL 1998, 4213  4       430.350   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 05-02-2008 01-01-2008 relasch emprima versiun -   5     430.350    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 05-02-2008 01-01-2008 emprima versiun -  6     	1. Disposiziuns generalas 	Art. 1 Pauschalas 	Art. 2 Dretg subsidiar  	2. Contribuziuns dal chantun 	Art. 3 Lavuratoris d'emprendissadi 	Art. 4 Curs intermanaschials 	Art. 5 Curs da furmaziun supplementara 	Art. 6 Chasas da dimora 	Art. 7 Accumpagnament individual spezialisà 	Art. 8 Concurrenzas professiunalas 	Art. 9 Exposiziuns professiunalas 	Art. 10 Coordinaziun e collavuraziun 	Art. 11 Svilup da la qualitad 	Art. 12 Prestaziuns spezialas d'in interess public 	Art. 13 Indrizs da mensas, contribuziuns da construcziun  	3. Disposiziuns finalas 	Art. 14 Aboliziun dal dretg vertent 	Art. 15 Entrada en vigur   		2018-06-06T02:26:49+0200 	"7001 Chur" 	"Gesetzessammlung Kanton Graubünden"


abbreviation: OcMPr

pdf_content: Ordinaziun chantunala davart la maturitad professiunala (OcMPr)    430.400   Ordinaziun chantunala davart la maturitad professiunala  (OcMPr)  dals 17-02-2015 (versiun dals 01-03-2015)  sa basond sin l'art. 45 da la constituziun chantunala1)  relaschada da la regenza ils 17 da favrer 2015  1. Disposiziuns generalas  Art.  1 Champ d'applicaziun 1 Questa  ordinaziun  regla  l'execuziun  da  l'ordinaziun  davart  la  maturitad  professiunala  federala  a  las  scolas  professiunalas  spezialisadas  dal  chantun  Grischun.  Art.  2 Cumpetenzas 1 La regenza fixescha en contracts generals tge scolas professiunalas spezialisadas  che pon offrir scolaziuns da maturitad professiunala. 2 Il departament fixescha la direcziun da las scolaziuns da maturitad professiunala da  las singulas scolas. El determinescha,  sche las scolaziuns vegnan fatgas  en moda  cumplementara  a  l'emprendissadi  e  sch'ellas  pon  vegnir  offridas  –  suenter  la  furmaziun fundamentala professiunala – sco scolaziun a temp parzial u sco scolaziun  a temp cumplain. 3 L'uffizi ha la surveglianza.  1) DG 110.100  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   430.400    2. Premissa d'admissiun e procedura d'admissiun per ina  scolaziun da maturitad professiunala cumplementara a  l'emprendissadi  Art.  3 Premissa d'admissiun 1 La premissa per vegnir admess a la procedura d'admissiun per ina scolaziun da  maturitad  professiunala  cumplementara  a  l'emprendissadi  è  in  contract  d'emprendissadi valaivel per ina furmaziun fundamentala professiunala cun attestat  federal da qualificaziun.  Art.  4 Examen d'admissiun 1 Per vegnir admess ad ina scolaziun da maturitad professiunala cumplementara a   l'emprendissadi  sto da princip vegnir  fatg cun success in examen d'admissiun en  scrit. A l'examen d'admissiun pon sa participar scolaras e scolars da la 3. classa dal  stgalim superiur, sco er candidatas e candidats che han ademplì l'obligaziun d'ir a   scola. 2 Nagin examen d'admissiun na sto far tgi che: a) è vegnì promovì per la 4. classa gimnasiala; b) ha fatg cun success l'onn da l'entrada u l'onn chalendar precedent l'examen    d'admissiun en ina scola media spezialisada, en ina scola media commerziala  ubain en ina scola media d'economia ed ha absolvì la 3. classa dal stgalim  superiur;  c) vegn  acceptà  da  la  scola  da  maturitad  professiunala  pervia  da  premissas  equivalentas.  3 L'admissiun senza examen vegn concedida provisoricamain per 1 semester.  Art.  5 Admissiun ad ina scolaziun currenta 1 Per  vegnir  admess  ad  ina  scolaziun  da  maturitad  professiunala  currenta  èsi   necessari d'avair ina furmaziun preliminara che correspunda al stadi da scolaziun dal   semester respectiv. 2 Sche  la  cumprova  na  vegn  betg  fatga  cun  las  prestaziuns  d'emprender  ch'èn  vegnidas cuntanschidas en ina scolaziun da maturitad professiunala da la medema  direcziun, po la scola da maturitad professiunala far in examen da qualificaziun, dal  qual la furma ed il cuntegn sa drizzan tenor las particularitads dal cas singul.  Art.  6 Termins 1 Las scolas da maturitad professiunala coordineschan ils termins da l'annunzia e da  l'examen d'admissiun. 2 Ils termins dals examens d'admissiun ston vegnir publitgads almain 6 mais avant  ch'els han lieu. Els han lieu avant mez avrigl.  2       430.400   Art.  7 Annunzia 1 En l'annunzia a l'examen inditgeschan las candidatas ed ils candidats ina da las   linguas chantunalas sco lur emprima lingua. 2 Las scolas da maturitad professiunala pon incassar ina taxa d'examen.  Art.  8 Elavuraziun, furma e cuntegns 1 Las scolas da maturitad professiunala fixeschan ina procedura d'admissiun unitara  per direcziun e coordineschan l'elavuraziun da l'examen d'admissiun correspundent. 2 L'examen  d'admissiun  vegn  fatg  en  scrit  e  cumpiglia,  sa  basond  sin  il  plan  d'instrucziun da la 3. classa da la scola secundara a la fin dal 5. semester, ils roms   emprima lingua, englais e matematica. 3 Tut tenor las premissas po in rom specific vegnir examinà supplementarmain per  direcziun.  Art.  9 Prestaziuns d'examen e valitaziun dals roms 1 Als  examens  d'admissiun  vegnan  las  prestaziuns  d'examen  valitadas  cun  notas  entiras u cun mesas notas. 2 Las  notas  da  las  prestaziuns  d'examen  vegnan  quintadas  sco  suonda:  emprima  lingua (1 giada), englais (1 giada), matematica (2 giadas), rom d'examen specific   opziunal (1 giada). 3 L'examen d'admissiun è reussì, sche la media da tut las notas dals roms d'examen   importa almain 4,0 e sche betg dapli che 1 nota è insuffizienta. 4 Sch'intgin na cumpara nunperstgisadamain betg a l'examen, vala l'examen sco betg  reussì.  Art.  10 Termin d'examen supplementar 1 En cas motivads fa la scola da maturitad professiunala in examen supplementar.  Art.  11 Malonestadad a l'examen 1 Tgi  che  dovra  meds  d'agid  betg  permess  u  tgi  che  sa  fa  culpabel  d'ina  autra  malonestadad è crudà tras l'examen d'admissiun.  Art.  12 Communicaziun dal resultat da l'examen 1 La scola da maturitad professiunala infurmescha las candidatas ed ils candidats il   pli tard 3 emnas suenter l'examen davart il resultat, e quai en scrit ed en cas che   l'examen n'è betg reussì cun ina indicaziun dals meds legals. 2 Sche  l'examen  è  vegnì  fatg  cun  success,  dat  quai  il  dretg  a  la  candidata  u  al  candidat  da  cumenzar  cun  la  scolaziun  da  maturitad  professiunala  durant  l'onn  current sco er durant ils proxims dus onns chalendars.   3     430.400    3. Premissa d'admissiun e procedura d'admissiun per ina  scolaziun da maturitad professiunala che suonda la furmaziun  fundamentala professiunala  Art.  13 Premissa d'admissiun 1 A la procedura d'admissiun a scolaziuns da maturitad professiunala che suondan la  furmaziun fundamentala professiunala vegnan admess las titularas ed ils titulars d'in  attestat federal da qualificaziun u d'in diplom professiunal che vegn renconuschì da   la confederaziun sco equivalent.  Art.  14 Examen d'adattaziun 1 Persunas  che  han  in  attestat  federal  da  qualificaziun  ston  vegnir  examinadas  areguard  lur  adattaziun,  avant  ch'ellas  vegnan  admessas.  En  dependenza  da  las  pretensiuns da la scolaziun pon – ultra da la nota da diplom – vegnir resguardads   ulteriurs elements sco in discurs d'admissiun,  in test  d'adattaziun u l'examinaziun  d'in rom specific. 2 Las scolas da maturitad professiunala fixeschan per direcziun pretensiuns unitaras   per l'examen d'adattaziun. 3 Ils  examens  d'adattaziun  han  lieu  per  regla  il  pli  tard  3  mais  avant  che  las   scolaziuns cumenzan.  Art.  15 Decisiun d'admissiun 1 La scola da maturitad professiunala infurmescha las candidatas ed ils candidats il   pli tard 3 emnas suenter l'examen d'adattaziun davart il resultat, e quai en scrit ed en   cas d'ina decisiun negativa cun ina indicaziun dals meds legals. 2 Sche  la  decisiun  d'admissiun  è  positiva,  dat  quai  il  dretg  a  la  candidata  u  al   candidat  da  cumenzar  cun  la  scolaziun  da  maturitad  professiunala  durant  l'onn  current sco er durant ils proxims dus onns chalendars. 3 L'admissiun è provisorica. Sche las cundiziuns da promoziun internas da la scola  na vegnan betg ademplidas suenter l'emprim semester, sto la candidata u il candidat   bandunar la scola.  4. Instrucziun per la maturitad professiunala  Art.  16 Lingua da scola 1 La lingua da scola è ina da las linguas chantunalas, per regla tudestg.  4       430.400   5. Examen da maturitad professiunala  Art.  17 Organisaziun, realisaziun, administraziun 1 L'organisaziun,  la  realisaziun  e  l'administraziun  da  l'examen  da  maturitad  professiunala èn chaussa da la scola da maturitad professiunala che fa l'examen.  Art.  18 Elavuraziun e cuntegns 1 Las scolas da maturitad professiunala: a) fixeschan ils roms d'examen unitars ed ina procedura d'examinaziun unitara   per direcziun e per scolaziun e relaschan ils manuals correspundents; b) nomineschan  gruppas  d'expertas  e  d'experts  per  elavurar  e  per  validar  ils   examens; c) fixeschan  ils  meds  d'agid  cun  resguardar  il  plan  d'instrucziun  general  ed   orienteschan ordavant las candidatas ed ils candidats en chaussa.  Art.  19 Access als examens 1 Ils  examens  da  maturitad  professiunala  n'èn  betg  publics.  Access  han  mo  las  autoritads da surveglianza e da controlla cumpetentas.  Art.  20 Examens parzials 1 La scola da maturitad professiunala fixescha ils roms d'examen ed il termin dals  examens  parzials  en  il  senn  da  l'ordinaziun  davart  la  maturitad  professiunala  federala.  Art.  21 Engaschament da persunas spezialisadas 1 Ils examens vegnan fatgs cuminaivlamain da persunas d'instrucziun da la scola da  maturitad professiunala (examinaturas ed examinaturs) e da persunas spezialisadas  externas (expertas ed experts). 2 Las persunas spezialisadas vegnan elegidas da l'uffizi sin proposta da la scola da  maturitad professiunala che fa l'examen.  Art.  22 Malonestadad a l'examen 1 L'utilisaziun da meds d'agid scumandads sco er mintga autra malonestadad han per  consequenza che l'examen da maturitad professiunala vegn taxà sco betg reussì.  Art.  23 Communicaziun dal resultat da l'examen 1 Ils resultats dals examens da maturitad professiunala vegnan communitgads a las   candidatas ed als candidats entaifer 3 dis suenter la decisiun da la scola da maturitad  professiunala  che  fa  l'examen.  La  communicaziun  vegn  fatga  en  scrit  e  cun  ina  indicaziun dals meds legals, en cas che l'examen n'è betg reussì.   5     430.400    Art.  24 Examen cumpensatoric 1 En  cas  d'ina  nunreussida  da  la  furmaziun  generala  extendida  en  ina  scolaziun  cumplementara  a  l'emprendissadi,  en  la  quala  tala  vegn  intermediada  en  moda  integrativa  cun las enconuschientschas da la  professiun,  fa  la scola  da maturitad  professiunala  in  examen  cumpensatoric.  Uschia  vegni  eruì,  sch'ils  resultats  da  l'examen da maturitad professiunala satisfan a las pretensiuns per obtegnair l'attestat  federal da qualificaziun.  Art.  25 Examen da repetiziun 1 Tgi  che  n'ademplescha  ni  las  premissas  per  acquistar  l'attestat  federal  da  qualificaziun ni las premissas per il diplom da maturitad professiunala, po repeter la   procedura da qualificaziun e far anc ina giada il diplom da maturitad professiunala u  repeter mo la procedura da qualificaziun. 2 L'examen po vegnir repetì il pli baud il proxim termin d'examen ordinari.  6. Via giudiziala  Art.  26 Via giudiziala 1 Cunter  decisiuns  concernent  la  nunreussida  da  l'examen  d'admissiun  respectivamain  da  l'examen  da  qualificaziun  poi  vegnir  fatg  recurs  administrativ  entaifer 10 dis tar il departament.  7. Disposiziuns finalas  Art.  27 Disposiziun transitorica 1 Las candidatas ed ils candidats che han fatg cun success l'examen d'admissiun 2014  vegnan admess a la scolaziun da maturitad professiunala da l'onn chalendar 2015. 2 Per  candidatas  e  candidats  che  han  cumenzà  cun  lur  scolaziun  da  maturitad   professiunala avant il 1. da schaner 2015 vala il dretg vertent.  6       430.400   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 17-02-2015 01-03-2015 relasch emprima versiun 2015-011   7     430.400    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 17-02-2015 01-03-2015 emprima versiun 2015-011  8     	1. Disposiziuns generalas 	Art. 1 Champ d'applicaziun 	Art. 2 Cumpetenzas  	2. Premissa d'admissiun e procedura d'admissiun per ina scolaziun da maturitad professiunala cumplementara a l'emprendissadi 	Art. 3 Premissa d'admissiun 	Art. 4 Examen d'admissiun 	Art. 5 Admissiun ad ina scolaziun currenta 	Art. 6 Termins 	Art. 7 Annunzia 	Art. 8 Elavuraziun, furma e cuntegns 	Art. 9 Prestaziuns d'examen e valitaziun dals roms 	Art. 10 Termin d'examen supplementar 	Art. 11 Malonestadad a l'examen 	Art. 12 Communicaziun dal resultat da l'examen  	3. Premissa d'admissiun e procedura d'admissiun per ina scolaziun da maturitad professiunala che suonda la furmaziun fundamentala professiunala 	Art. 13 Premissa d'admissiun 	Art. 14 Examen d'adattaziun 	Art. 15 Decisiun d'admissiun  	4. Instrucziun per la maturitad professiunala 	Art. 16 Lingua da scola  	5. Examen da maturitad professiunala 	Art. 17 Organisaziun, realisaziun, administraziun 	Art. 18 Elavuraziun e cuntegns 	Art. 19 Access als examens 	Art. 20 Examens parzials 	Art. 21 Engaschament da persunas spezialisadas 	Art. 22 Malonestadad a l'examen 	Art. 23 Communicaziun dal resultat da l'examen 	Art. 24 Examen cumpensatoric 	Art. 25 Examen da repetiziun  	6. Via giudiziala 	Art. 26 Via giudiziala  	7. Disposiziuns finalas 	Art. 27 Disposiziun transitorica   		2018-06-06T03:33:38+0200 	"7001 Chur" 	"Gesetzessammlung Kanton Graubünden"


abbreviation: LLSS

pdf_content: Lescha davart lieus da scolaziun en ils fatgs da la sanadad e socials (LLSS)    432.000   Lescha davart lieus da scolaziun en ils fatgs da la sanadad e  socials (LLSS)  dals 22-09-2002 (versiun dals 01-08-2014)  acceptada dal pievel ils 22 da settember 20021)  1. Disposiziuns generalas  Art.  1 Sectur da regulaziun 1 Questa lescha regla la gestiun dal center chantunal da furmaziun per la sanadad ed  ils fatgs socials sco er la conclusiun da cunvegnas en quest sectur da scolaziun. * 2 Per fatgs  che n'èn betg reglads en questa lescha vegnan applitgadas confurm al   senn las disposiziuns da la legislaziun chantunala davart la furmaziun professiunala.  Art.  2 Incumbensas dals lieus da scolaziun 1 Ils  lieus  da  scolaziun  porschan  scolaziuns  en  il  sectur  secundar  e  terziar  che  preparan per in'activitad professiunala en il sectur da la sanadad ed en il sectur social  e che mainan per regla ad in diplom renconuschì en Svizra. 2 Ils lieus da scolaziun pon porscher furmaziuns supplementaras.  Art.  3 * …  Art.  4 2. scolas autas spezialisadas 1 … * 2 … *  Art.  5 Cunvegnas 1 … * 2 … *  1) missiva dals 5 da favrer 2002, 57; PCG 2002/2003, 116  * tabellas da las modificaziuns a la fin dal relasch   1     432.000    3 Il cussegl grond decida en atgna cumpetenza davart concordats u davart cunvegnas  concernent la participaziun dal chantun sco conpurtader da lieus da scolaziun per la   scolaziun e per la furmaziun supplementara en il sectur da la sanadad e dals fatgs   socials inclusiv la finanziaziun da quels.  2. Center da furmaziun per la sanadad ed ils fatgs socials (CSS)  Art.  6 Furma giuridica, sedia 1 Il "center da furmaziun per la sanadad ed ils fatgs socials" è in institut autonom dal   dretg public chantunal cun sedia a Cuira.  Art.  7 Incarica da prestaziun 1 La regenza dat ina incarica da prestaziun al center da furmaziun. Quella regla ils   detagls da la purschida da prestaziun, en spezial tar scolaziuns dals fatgs da sanadad  e socials en il sectur secundar e terziar sco er tar furmaziuns supplementaras. 2 Sch'il  basegn  è  cumprovà,  po  l'incarica  da  prestaziun  vegnir  extendida  sin  scolaziuns e sin furmaziuns supplementaras en champs da professiun parentads. 3 Ils interess da las trais linguas chantunalas ston vegnir resguardads adequatamain.  Art.  8 Organisaziun, gestiun e contabilitad 1 Il  center da furmaziun  è  independent  en sia organisaziun  e liber en la gestiun,   uschenavant che quai è cumpatibel cun l'incarica da prestaziun. 2 El  ha  in'atgna  contabilitad.  Il  champ  d'applicaziun  da  la  legislaziun  davart  las  finanzas  dal  chantun  Grischun  sa  restrenscha  als  princips  da  la  legalitad,  da  la  spargnusadad, da la rentabilitad e da l'effizienza sco er dal rendaquint ordinari.  Art.  9 Organs 1 Ils organs dal center da furmaziun èn: a) il cussegl da scola; b) la direcziun; c) il post da revisiun. 2 La regenza elegia il post da revisiun sco er il cussegl da scola e designescha ses  presidi.  Art.  10 Cussegl da scola 1 Il cussegl da scola è l'organ suprem. El sa cumpona da maximalmain set persunas. 2 El ha spezialmain las suandantas incumbensas: a) decider davart l'orientaziun strategica; b) fixar princips da direcziun e da persunal sco er la structura d'organisaziun; c) fixar las taxas da scola e da studi;  2       432.000   d) approvar las finamiras annualas; e) approvar la planisaziun da finanzas; f) deliberar il preventiv; g) deliberar il rapport annual ed il quint annual; h) far il controlling e la garanzia da qualitad; i) eleger la direcziun e survegliar la gestiun.  Art.  11 Direcziun 1 La  direcziun  è  responsabla  per  la  gestiun  operativa  areguard  il  manaschi  ed   areguard la pedagogia dal center da furmaziun.  Art.  12 Post da revisiun 1 Il post da revisiun controlla la contabilitad e fa in rapport per mauns da la regenza e   dal cussegl da scola.  Art.  13 Persunal 1 Las relaziuns d'engaschament sa drizzan tenor l'ordinaziun davart  la relaziun da  lavur da las collavuraturas e dals collavuraturs dal chantun Grischun1).  Art.  14 Finanziaziun 1 Ils  meds  finanzials  ch'èn  necessaris  per  ademplir  las  incumbensas  vegnan  procurads oravant tut tras: a) daners da studi, taxas da curs ed indemnisaziuns per prestaziuns da servetsch; b) contribuziuns dal chantun e da la confederaziun; c) contribuziuns e donaziuns da terzas persunas; d) emprests e credits.  Art.  15 Contribuziun chantunala 1 Il  chantun  paja  ina  contribuziun  al  deficit  da  gestiun  dal  center  da  furmaziun.  Questa contribuziun po vegnir pajada en il rom d'in preventiv global. 2 La  regenza  relascha  directivas  davart  ils  custs  e  davart  ils  retgavs  imputabels,   davart la valur da facultad, davart l'utilisaziun d'eventuals surplis dal retgav, davart  la procedura da preventiv sco er davart ils pajaments anticipads.  Art.  16 Surveglianza 1 Il preventiv, il rapport annual ed il quint annual ston vegnir suttamess a la regenza  per l'approvaziun. 2 Il  rapport  annual ed il  quint annual  ston vegnir  suttamess al  cussegl  grond per  prender enconuschientscha.  1) ussa lescha dal persunal, DG 170.400, e legislaziun executiva   3   http://www.gr-lex.gr.ch/data/170.400/rm   432.000    Art.  17 * …  3. Ulteriurs lieus da scolaziun en il chantun  Art.  18 * …  4. Disposiziuns finalas  Art.  19 Execuziun 1 La regenza regla l'execuziun da questa lescha e relascha las disposiziuns executivas  necessarias.  Art.  20 Scolaziuns vertentas 1 Scolaziuns  e  furmaziuns  supplementaras  ch'èn  vegnidas  cumenzadas  avant  che  questa lescha entria en vigur, sa drizzan tenor il dretg vertent.  Art.  21 Construcziun dal center da furmaziun 1 Fin il termin da l'entrada en vigur da questa lescha prenda la regenza tut las mesiras   ch'èn necessarias per surpigliar e per transferir la scola professiunala da sanadad e da   tgira da malsauns, la scola interconfessiunala da sanadad e da tgira da malsauns dal   Grischun, la scola da tgira en il sectur psicosocial dal Grischun sco er partiziuns betg   seminaristicas  da la scola da dunnas dal Grischun en il  center da furmaziun.  La   regenza è autorisada da far tut ils acts giuridics che stattan en connex cun quai. 2 Il  lavuratori d'emprendissadi per cusunzas da dunnas vegn integrà en in post da  servetsch.  Art.  22 Cuntinuaziun da las activas e da las passivas 1 Il  center da furmaziun surpiglia las activas e las passivas sco er ils dretgs e las   obligaziuns da la scola professiunala da sanadad e da tgira da malsauns sco er da la  scola interconfessiunala da sanadad e da tgira da malsauns dal Grischun. 2 Il center da furmaziun surpiglia il mobigliar e las provisiuns da rauba da la scola da  tgira en il sectur psicosocial dal Grischun e da las partiziuns betg seminaristicas da  la scola da dunnas dal Grischun che ston vegnir integradas en il center da furmaziun.  Art.  23 Cuntinuaziun ed adattaziun da relaziuns giuridicas 1 Il center da furmaziun surpiglia las relaziuns contractualas che pertutgan las scolas   che ston vegnir integradas.  4       432.000   2 Sco patrun cuntinuescha il center da furmaziun cun las relaziuns d'engaschament   da las scolas che ston vegnir integradas. Las relaziuns d'engaschament ston vegnir   stabilidas da nov entaifer in onn dapi che questa lescha è entrada en vigur. 3 Per las disposiziuns ch'èn vegnidas relaschadas avant che questa lescha è entrada  en vigur sco er per proceduras pendentas e per meds legals pendents vegn applitgà il  dretg vertent confurm al senn.  Art.  24 Construcziun nova 1 Il  cussegl grond decida en atgna cumpetenza davart  il project da construcziun e   davart  il  credit  per  la  construcziun  nova  dal  center  da  furmaziun.  Il  project  da   construcziun vegn suttamess al cussegl grond cun ina missiva separada. 2 Il bain immobigliar resta en la proprietad dal chantun er suenter la construcziun da  l'edifizi nov e vegn mess a disposiziun a l'institut cun in contract consensual. 3 En  il  rom da  sias  pussaivladads  sa  participescha  l'institut  a  la  finanziaziun  da  l'edifizi nov.  Art.  25 Midada dal dretg vertent1)  Art.  26 Aboliziun dal dretg vertent 1 La lescha per promover la scolaziun da las dunnas en il chantun Grischun (lescha  davart la scolaziun da las dunnas)2) vegn abolida.  Art.  27 Entrada en vigur 1 Questa  lescha  vegn  messa  en  vigur3) da  la  regenza  suenter  ch'ella  è  vegnida  acceptada dal pievel.  1) Las midadas dal dretg vertent na vegnan betg inditgadas. 2) CUL 1967, 384, CUL 1977, 169 e CUL 1995, 3371 3) Questa lescha vegn messa en vigur cun CR dals 24 da settember 2002 per il 1. da schaner   2003, e quai cun excepziun da l'art. 21 al. 1 e da l'art. 26; l'art. 21 al. 1 vegn mess en vigur  per ils 22 da settember 2002; l'art. 26 vegn mess en vigur pli tard da la regenza.   5     432.000    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 22-09-2002 01-01-2003 relasch emprima versiun - 05-12-2006 01-05-2007 Art. 17 aboliziun - 17-04-2007 01-01-2008 Art. 1 al. 1 midada - 17-04-2007 01-01-2008 Art. 3 aboliziun - 17-04-2007 01-01-2008 Art. 4 al. 1 aboliziun - 17-04-2007 01-01-2008 Art. 5 al. 1 aboliziun - 17-04-2007 01-01-2008 Art. 5 al. 2 aboliziun - 17-04-2007 01-01-2008 Art. 18 aboliziun - 24-10-2012 01-08-2014 Art. 4 al. 2 aboliziun -  6       432.000   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 22-09-2002 01-01-2003 emprima versiun - Art. 1 al. 1 17-04-2007 01-01-2008 midada - Art. 3 17-04-2007 01-01-2008 aboliziun - Art. 4 al. 1 17-04-2007 01-01-2008 aboliziun - Art. 4 al. 2 24-10-2012 01-08-2014 aboliziun - Art. 5 al. 1 17-04-2007 01-01-2008 aboliziun - Art. 5 al. 2 17-04-2007 01-01-2008 aboliziun - Art. 17 05-12-2006 01-05-2007 aboliziun - Art. 18 17-04-2007 01-01-2008 aboliziun -   7    	1. Disposiziuns generalas 	Art. 1 Sectur da regulaziun 	Art. 2 Incumbensas dals lieus da scolaziun 	Art. 3 * … 	Art. 4 2. scolas autas spezialisadas 	Art. 5 Cunvegnas  	2. Center da furmaziun per la sanadad ed ils fatgs socials (CSS) 	Art. 6 Furma giuridica, sedia 	Art. 7 Incarica da prestaziun 	Art. 8 Organisaziun, gestiun e contabilitad 	Art. 9 Organs 	Art. 10 Cussegl da scola 	Art. 11 Direcziun 	Art. 12 Post da revisiun 	Art. 13 Persunal 	Art. 14 Finanziaziun 	Art. 15 Contribuziun chantunala 	Art. 16 Surveglianza 	Art. 17 * …  	3. Ulteriurs lieus da scolaziun en il chantun 	Art. 18 * …  	4. Disposiziuns finalas 	Art. 19 Execuziun 	Art. 20 Scolaziuns vertentas 	Art. 21 Construcziun dal center da furmaziun 	Art. 22 Cuntinuaziun da las activas e da las passivas 	Art. 23 Cuntinuaziun ed adattaziun da relaziuns giuridicas 	Art. 24 Construcziun nova 	Art. 25 Midada dal dretg vertent1) 	Art. 26 Aboliziun dal dretg vertent 	Art. 27 Entrada en vigur   		2018-06-06T02:57:45+0200 	"7001 Chur" 	"Gesetzessammlung Kanton Graubünden"


abbreviation: OtLLSS

pdf_content: 432.010 - Ordinaziun tar la lescha davart lieus da scolaziun en ils fatgs da la sanadad e socials (OtLLSS)    432.010   Ordinaziun tar la lescha davart lieus da scolaziun en ils  fatgs da la sanadad e socials (OtLLSS)  dals 14-12-2004 (versiun dals 01-09-2020)  sa basond sin l'art. 19 da la lescha davart lieus da scolaziun en ils fatgs da la sanadad  e socials1)  relaschada da la regenza ils 14 da december 2004  1. Disposiziuns generalas  Art.  1 Renconuschientscha da lieus da scolaziun 1 La  regenza  po  renconuscher  in  lieu  da  scolaziun  cun  ils  studis  che  vegnan  purschids  da  quel,  sche  las  suandantas  premissas  èn  ademplidas  en  moda  cumulativa: a) il basegn dal martgà da lavur è cumprovà; b) ina instrucziun professiunalmain qualifitgada è garantida; c) * ils fatgs da recurs èn statuids en in reglament da la scola; d) las  relaziuns  finanzialas  vegnan  cumprovadas  en  moda  cumpletta  e   transparenta tenor princips commerzials renconuschids e vegnan controlladas  d'in post da revisiun independent;  e) al chantun vegn concedì in dretg da cundecisiun adequat en l'organ strategic  directiv dal lieu da scolaziun.  2 La  renconuschientscha  d'in  lieu  da  scolaziun  ch'è  vegnida  pronunziada  avant  l'entrada en vigur da la lescha davart lieus da scolaziun en ils fatgs da la sanadad e   socials resta valaivla.  Art.  2 Renconuschientscha da studis 1. princip  1 La  regenza  po  renconuscher  da  nov  singuls  studis  d'in  lieu  da  scolaziun  renconuschì u proponer lur renconuschientscha tar la confederaziun.  1) DG 432.000  * tabellas da las modificaziuns a la fin dal relasch   1   https://www.gr-lex.gr.ch/data/432.000/rm   432.010    2 Per la renconuschientscha d'in  studi  ha il  lieu da scolaziun da cumprovar ch'el  porschia ina instrucziun professiunalmain qualifitgada sco er ch'il basegn dal martgà  da lavur saja avant maun.  Art.  3 2. renconuschientschas tenor dretg vegl 1 La  renconuschientscha  d'in  studi  tenor  dretg  vegl,  che  vegn  manà  tenor  las  disposiziuns ch'èn vegnidas relaschadas avant l'entrada en vigur da la lescha federala  davart la furmaziun professiunala, resta valaivla. 2 Sch'in studi vegn midà fundamentalmain u sch'in studi che va a fin vegn remplazzà  d'in studi tenor il dretg nov sto vegnir fatga ina procedura da renconuschientscha  correspundenta.  Art.  4 3. privaziun da la renconuschientscha 1 Sch'ina  premissa  da  renconuschientscha  na  vegn  betg  pli  ademplida  u  sche  la   renconuschientscha  svizra  n'è  betg  pli  garantida,  po  la  regenza  revocar  la  renconuschientscha dal studi e sistir ils pajaments da contribuziuns.  Art.  5 Cunvegnas da prestaziun 1 Lieus  da  scolaziun  che  survegnan  contribuziuns  dal  chantun  han  da  far  ina  cunvegna da prestaziun cun la regenza. 2 La cunvegna da prestaziun sto cuntegnair spezialmain: a) l'incumbensa principala e las finamiras; b) il studi respectivamain ils studis ed ils diploms; c) il dumber da plazzas da scolaziun; d) criteris  per  fixar  la  contribuziun  chantunala  sco  er  indicaziuns  davart  la   procedura  da  preventiv,  davart  il  rendaquint  e  davart  l'utilisaziun  da  la  contribuziun chantunala;  e) las pretensiuns al rapport. 3 Per  fixar  la  contribuziun  ston  vegnir  resguardadas  cifras  da  cumparegliaziun  –  uschenavant che talas èn disponiblas – per medems studis u per studis sumegliants.  2. Center da furmaziun per la sanadad ed ils fatgs socials (CSS)  2.1. CUSSEGL DA SCOLA E POST DA REVISIUN  Art.  6 Elecziun dal cussegl da scola e dal post da revisiun 1 La relaziun d'uffizi sco cussegliera u cusseglier da scola sa drizza tenor l'ordinaziun  davart la realisaziun da la public corporate governance per il chantun Grischun. * 2 Il post da revisiun po vegnir elegì ed incumbensà a temp limità u illimità.  2       432.010   2.2. GESTIUN E CONTABILITAD  Art.  7 Preparaziun da decisiuns davart il dretg dal persunal 1 Disposiziuns e decisiuns da natira dal dretg dal persunal en il senn da l'artitgel 63  da l'ordinaziun davart la relaziun da lavur da las collavuraturas e dals collavuraturs   dal chantun Grischun1) vegnan preparadas dal center da furmaziun.  Art.  8 Contabilitad 1 Il  center  da  furmaziun  maina  las  finanzas  e  la  contabilitad  tenor  princips  commerzials  renconuschids.  Il  quint  annual  ha  da  mussar  in  maletg  davart  la  situaziun  da  la  facultad,  da  las  finanzas  e  da  la  rendita  che  correspunda  a  las  relaziuns effectivas. Il quint annual consista da la bilantscha, dal quint da gudogn e   da perdita e da l'agiunta. El cuntegna las cifras da l'onn precedent e dal preventiv. 2 El maina ina calculaziun dals custs.  Art.  9 Amortisaziuns ed activaziuns 1 L'amortisaziun  d'investiziuns  materialas  sa  drizza  tenor  las  disposiziuns  da  la  legislaziun chantunala davart las finanzas concernent l'amortisaziun da la facultad  administrativa. 2 … * 3 Activaziuns èn admissiblas mo per las expensas d'investiziun e mo en il rom dal  budget approvà. Expensas d'investiziun per bains d'investiziun materials sut 200 000  francs per unitad na ston betg vegnir activadas. *  Art.  10 Retenziuns e reservas * 1 Ina retenziun sto vegnir furmada, sche las suandantas premissas èn ademplidas en  moda cumulativa: * a) * i sa tracta d'ina obligaziun actuala che deriva d'in eveniment ch'è capità avant    il di da referenza da la bilantscha; b) * per  ademplir  l'obligaziun  resulta  probablamain  ina  deflussiun  da  meds   finanzials; c) * l'autezza da l'obligaziun po vegnir stimada en moda fidada; d) * l'import è essenzial. 2 Sche meds budgetads ch'èn approvads per acquisiziuns u per projects na vegnan  betg duvrads entaifer la perioda da quint en cas d'ina finanziaziun cun agid d'ina  contribuziun da deficit, pon vegnir fatgas reservas liadas ad in intent. * 3 Las retenziuns e  las  reservas  ston vegnir  cumprovadas  avertamain,  impundidas  confurm a lur destinaziun e schliadas, uschespert che las premissas èn scadidas. * 4 En cas  d'ina finanziaziun  cun  agid  d'ina  contribuziun  globala  ston  ils  gudogns  annuals vegnir attribuids a las reservas generalas per cuvrir perditas futuras. *  1) ussa art. 65 e 59 da la lescha dal persunal, DG 170.400   3   https://www.gr-lex.gr.ch/data/170.400/rm   432.010    5 Tut en tut na dastgan las reservas generalas betg surpassar 12 pertschient dals custs  bruts. Sche las reservas generalas cuntanschan la valur maximala, sto vegnir pajada  enavos la contribuziun chantunala ch'è vegnida pajada sur quai ora. *  Art.  11 Valitaziun 1 Il  chapital  en  circulaziun  vegn  valità  tenor  princips  commerzials.  Ils  meds  finanzials  liquids,  las  pretensiuns  e  las  posiziuns  transitoricas  activas  vegnan  valitadas per la valur nominala, las vaglias per la valur da bursa il di da referenza da   la bilantscha, las vaglias senza valur da bursa per ils custs d'acquisiziun. * 2 La  facultad  investida  dastga  vegnir  bilantschada  maximalmain  per  sia  valur  d'acquisiziun u da producziun e cun deducir las amortisaziuns necessarias. 3 Il chapital ester vegn valità a la valur nominala.  Art.  12 Surplis d'expensas e dal retgav 1 In surpli d'expensas che vegn chaschunà da custs betg renconuschids u da perditas  da las entradas sto vegnir transportà en la bilantscha uschenavant ch'el na po betg   vegnir cuvrì da l'agen chapital. 2 In surpli dal retgav sto vegnir transportà en la bilantscha e vegnir duvrà per cuvrir  ils surplis d'expensas.  Art.  13 Emprest ed investiziun da chapital ester 1 Las investiziuns ed ils debits ston vegnir administrads tenor criteris economics ed  orientads a la ristga. * 2 Il center da furmaziun sto observar – cun investir meds finanzials e cun surpigliar   chapital  ad  emprest  –  las  prescripziuns  da  la  regenza  per  l'administraziun  da  la  tresoraria dal chantun. * 3 Il chantun po conceder al center da furmaziun emprests da daners per finanziar  investiziuns  materialas.  Ils  emprests  da  daners  ston  vegnir  tschainsids  tenor  las  cundiziuns  dal  martgà  e  pajads  enavos  en  la  dimensiun  d'amortisaziuns  da  las   investiziuns materialas.  2.3. PROCEDURA DA PREVENTIV  Art.  14 Directivas dal preventiv 1 Il  preventiv  sto  vegnir  fatg  tenor  las  directivas  formalas  e  materialas  dal   departament. 2 Areguard l'utilisaziun da persunal  e  da  meds  materials  valan las  directivas  per  l'administraziun chantunala exclusivamain confurm al senn ed en moda pauschala.  4       432.010   Art.  15 Approvaziun dal preventiv 1 La regenza approvescha il preventiv dal center da furmaziun suenter ch'il cussegl  grond ha approvà la contribuziun chantunala necessaria. 2 Il  preventiv  approvà  è  liant.  En  cas  da  divergenzas  considerablas  areguard  il  preventiv  ch'èn  relevantas  per  in  deficit  sto  l'emprim  vegnir  dumandada  l'approvaziun dal departament.  2.4. CONTRIBUZIUN CHANTUNALA E QUINT ANNUAL  Art.  16 Calculaziun da la contribuziun 1 La fixaziun da la contribuziun chantunala vegn fatga da l'uffizi fin mez avrigl da  l'onn suandant. 2 La contribuziun chantunala cuvra il deficit da gestiun imputabel a 100 pertschient. 3 Imputablas èn unicamain las expensas che sa dattan da l'organisaziun adequata ed  economica dal  manaschi e  che stattan en in connex direct  cun l'adempliment  da  l'incarica da prestaziun.  Art.  17 Registraziun da la contribuziun 1 En  il  quint  annual  dal  chantun  duai  sche  pussaivel  vegnir  cumpigliada  l'entira  contribuziun da gestiun per l'onn current respectiv. 2 Sche pajaments parzials pli pitschens èn necessaris pervia d'in basegn da liquiditad  pli  pitschen dal  center  da furmaziun  fin  la  fin  da l'onn  en  cumparegliaziun  cun  l'eventuala  contribuziun  da  gestiun,  sto  la  differenza  vegnir  messa  a  quint  transitoricamain al quint dal chantun. * 3 Il center da furmaziun sto communitgar la bilantscha presumptiva fin il pli tard la   fin da schaner da l'onn suandant.  Art.  18 Pajaments parzials 1 Il chantun presta al center da furmaziun pajaments parzials fin a 100 pertschient da  la contribuziun da gestiun probabla per l'onn current. 2 Ils  pajaments  parzials  ston  vegnir  coordinads  cun ils  basegns da liquiditad dal  center da furmaziun.  Art.  19 Fixaziun da la contribuziun 1 Cun approvar  il  quint  annual  fixescha la  regenza la  contribuziun chantunala  al   center da furmaziun.   5     432.010    Art.  20 Rapport e quint annual 1 Il rapport annual ed il quint annual revedì ston vegnir suttamess a la regenza per   l'approvaziun fin mez matg da l'onn suandant. 2 Els vegnan rendids enconuschents al cussegl grond en la sessiun da zercladur da   l'onn suandant.  2.5. ACQUISIZIUN DA SPAZI  Art.  21 Affittaziun da localitads 1 Il center da furmaziun po prender a fit tant sco pussaivel per tut las partiziuns il  medem lieu e far in contract da locaziun a lunga vista. 2 El po surpigliar dal tuttafatg ils custs per la cumplettaziun d'in object da locaziun  ed activar quests custs sco expensas d'investiziun.  6       432.010   3. Pajaments da contribuziuns ad ulteriurs lieus da scolaziun en  il chantun  Art.  22 Contribuziuns da fin ussa 1 Lieus  da  scolaziun,  als  quals  il  chantun  paja  gia  contribuziuns,  vegnan  subvenziunads dal chantun tenor las regulaziuns vertentas, e quai fin a l'entrada en   vigur  da  las  disposiziuns  da  finanziaziun  da  la  legislaziun  davart  la  furmaziun  professiunala  u  fin  ch'ina  cunvegna  da  prestaziun  regla  ils  pajaments  da  contribuziuns. 2 Lieus da scolaziun che survegnivan contribuziuns chantunalas avant l'entrada en  vigur da questa ordinaziun ston far ina cunvegna da prestaziun fin la fin da l'onn  2006.  4. Disposiziuns finalas  Art.  23 Midadas dal dretg vertent1)  Art.  24 Entrada en vigur 1 Questa ordinaziun entra en vigur retroactivamain per il 1. da december 2004.  1) Las midadas dal dretg vertent na vegnan betg inditgadas.   7     432.010    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 14-12-2004 01-12-2004 relasch emprima versiun - 21-12-2006 01-01-2007 Art. 1 al. 1, c) midada 2006, 5027 25-09-2012 01-12-2012 Art. 9 al. 2 aboliziun - 25-09-2012 01-12-2012 Art. 9 al. 3 midada - 25-09-2012 01-12-2012 Art. 10 midada dal titel - 25-09-2012 01-12-2012 Art. 10 al. 2 midada - 25-09-2012 01-12-2012 Art. 10 al. 3 midada - 25-09-2012 01-12-2012 Art. 11 al. 1 midada - 25-09-2012 01-12-2012 Art. 13 al. 1 midada - 25-09-2012 01-12-2012 Art. 13 al. 2 midada - 25-09-2012 01-12-2012 Art. 17 al. 2 midada - 10-12-2013 01-01-2014 Art. 6 al. 1 midada - 18-08-2020 01-09-2020 Art. 10 midada dal titel 2020-039 18-08-2020 01-09-2020 Art. 10 al. 1 midada 2020-039 18-08-2020 01-09-2020 Art. 10 al. 1, a) integraziun 2020-039 18-08-2020 01-09-2020 Art. 10 al. 1, b) integraziun 2020-039 18-08-2020 01-09-2020 Art. 10 al. 1, c) integraziun 2020-039 18-08-2020 01-09-2020 Art. 10 al. 1, d) integraziun 2020-039 18-08-2020 01-09-2020 Art. 10 al. 2 midada 2020-039 18-08-2020 01-09-2020 Art. 10 al. 3 midada 2020-039 18-08-2020 01-09-2020 Art. 10 al. 4 integraziun 2020-039 18-08-2020 01-09-2020 Art. 10 al. 5 integraziun 2020-039  8       432.010   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 14-12-2004 01-12-2004 emprima versiun - Art. 1 al. 1, c) 21-12-2006 01-01-2007 midada 2006, 5027 Art. 6 al. 1 10-12-2013 01-01-2014 midada - Art. 9 al. 2 25-09-2012 01-12-2012 aboliziun - Art. 9 al. 3 25-09-2012 01-12-2012 midada - Art. 10 25-09-2012 01-12-2012 midada dal titel - Art. 10 18-08-2020 01-09-2020 midada dal titel 2020-039 Art. 10 al. 1 18-08-2020 01-09-2020 midada 2020-039 Art. 10 al. 1, a) 18-08-2020 01-09-2020 integraziun 2020-039 Art. 10 al. 1, b) 18-08-2020 01-09-2020 integraziun 2020-039 Art. 10 al. 1, c) 18-08-2020 01-09-2020 integraziun 2020-039 Art. 10 al. 1, d) 18-08-2020 01-09-2020 integraziun 2020-039 Art. 10 al. 2 25-09-2012 01-12-2012 midada - Art. 10 al. 2 18-08-2020 01-09-2020 midada 2020-039 Art. 10 al. 3 25-09-2012 01-12-2012 midada - Art. 10 al. 3 18-08-2020 01-09-2020 midada 2020-039 Art. 10 al. 4 18-08-2020 01-09-2020 integraziun 2020-039 Art. 10 al. 5 18-08-2020 01-09-2020 integraziun 2020-039 Art. 11 al. 1 25-09-2012 01-12-2012 midada - Art. 13 al. 1 25-09-2012 01-12-2012 midada - Art. 13 al. 2 25-09-2012 01-12-2012 midada - Art. 17 al. 2 25-09-2012 01-12-2012 midada -   9    	1. Disposiziuns generalas 	Art. 1 Renconuschientscha da lieus da scolaziun 	Art. 2 Renconuschientscha da studis 1. princip 	Art. 3 2. renconuschientschas tenor dretg vegl 	Art. 4 3. privaziun da la renconuschientscha 	Art. 5 Cunvegnas da prestaziun  	2. Center da furmaziun per la sanadad ed ils fatgs socials (CSS) 	2.1. Cussegl da scola e post da revisiun 	Art. 6 Elecziun dal cussegl da scola e dal post da revisiun  	2.2. Gestiun e contabilitad 	Art. 7 Preparaziun da decisiuns davart il dretg dal persunal 	Art. 8 Contabilitad 	Art. 9 Amortisaziuns ed activaziuns 	Art. 10 Retenziuns e reservas * 	Art. 11 Valitaziun 	Art. 12 Surplis d'expensas e dal retgav 	Art. 13 Emprest ed investiziun da chapital ester  	2.3. Procedura da preventiv 	Art. 14 Directivas dal preventiv 	Art. 15 Approvaziun dal preventiv  	2.4. Contribuziun chantunala e quint annual 	Art. 16 Calculaziun da la contribuziun 	Art. 17 Registraziun da la contribuziun 	Art. 18 Pajaments parzials 	Art. 19 Fixaziun da la contribuziun 	Art. 20 Rapport e quint annual  	2.5. Acquisiziun da spazi 	Art. 21 Affittaziun da localitads   	3. Pajaments da contribuziuns ad ulteriurs lieus da scolaziun en il chantun 	Art. 22 Contribuziuns da fin ussa  	4. Disposiziuns finalas 	Art. 23 Midadas dal dretg vertent) 	Art. 24 Entrada en vigur   		2020-08-19T18:34:54+0200 	"7001 Chur" 	"Gesetzessammlung Kanton Graubünden"


short: lescha davart il perfecziunament

pdf_content: Lescha davart il sustegn dal perfecziunament da giuvenils e da creschids en il chantun Grischun (lescha davart il perfecziunament)    433.100   Lescha davart il sustegn dal perfecziunament da giuvenils e  da creschids en il chantun Grischun (lescha davart il  perfecziunament)  dals 13-06-1976 (versiun dals 01-01-2016)  acceptada dal pievel ils 13 da zercladur 19761)  1. Disposiziuns generalas  Art.  1 Intent 1 Il  chantun  sustegna  stentas  per  elevar  l'instrucziun  dal  pievel.  El  po  conceder  contribuziuns  ad  occurrenzas  ed  ad  indrizs  che  servan  al  perfecziunament  dals  giuvenils e dals creschids che han terminà la scola e ch'èn domiciliads en il chantun.  Art.  2 * Purtader 1 Contribuziuns vegnan pajadas a vischnancas, a corporaziuns da vischnancas u a  regiuns  ed ad organisaziuns  d'utilitad  publica  e  culturalas,  sco scolas  da puras e  d'economia da chasa ed universitads popularas, sch'ils purtaders n'obtegnan nagin  gudogn e sch'els èn dependents da contribuziuns. Per curs da perfecziunament dals   giuvenils che han terminà la scola na duain vegnir incassads nagins u mo modests   custs da curs u taxas. *  Art.  3 Occurrenzas 1 Contribuziuns vegnan pajadas: a) al  perfecziunament  general  e  d'economia  da  chasa  da  giuvenils  che   approfundescha  ed  engrondescha  la  furmaziun  acquistada  en  la  scola  populara, che prepara ils giuvenils per la vita pratica e che promova sin basa  cristiana lur svilup spiertal–psichic. La regenza relascha in plan d'instrucziun  general;2)  1) M dal 1. da december 1975, 390; PCG 1975/76, 589 2) DG 433.170  * tabellas da las modificaziuns a la fin dal relasch   1   http://www.gr-lex.gr.ch/data/433.170/rm   433.100    b) a  curs ed a ciclus da referats  ch'èn  accessibels  en general  a  la populaziun  creschida e che scoleschan e furman las absolventas ed ils absolvents dals curs  en general u sin tscherts champs, sco curs da linguas, curs davart dumondas da  la  politica  da  stadi,  davart  tematicas  scientificas,  davart  la  litteratura,  la   musica,  la  folclora,  davart  dumondas  d'educaziun  e  da  l'organisaziun  raschunaivla dal temp liber u curs manuals e d'economia da chasa, sco er a  bibliotecas ch'èn accessiblas a la publicitad per duvrar.  2. Prestaziuns dal chantun  Art.  4 Premissas 1 Tgi  che  dumonda  tenor  questa  lescha contribuziuns chantunalas  sto  inol–trar  –  mintgamai sin la publicaziun – in preventiv dals custs al departament d'educaziun,   cun  inditgar  il  program da  l'instrucziun  respectivamain  da  las  occurrenzas  ed  il   dumber  probabel  da  participantas  e  da  participants.  La  regenza  po  relaschar  disposiziuns correspundentas davart ils dumbers da participantas e da participants.2)  Art.  5 * Perfecziunament 1. da giuvenils  1 En  il  rom  dal  budget  po  il  chantun  pajar  als  purtaders  contribuziuns  per  il  perfecziunament  da  giuvenils  en  l'import  da  la  mesadad  da  tut  las  expensas  imputablas.  Art.  6 2. da creschids 1 Il chantun po pajar als purtaders contribuziuns per il perfecziunament da creschids  en l'autezza da 20 fin 40 pertschient da las expensas imputablas. La regenza fixescha   las singulas contribuziuns a basa dal credit concedì e da las dumondas inoltradas.  Art.  7 Rendaquint 1 Ils rendaquints cun tut ils mussaments quittads e cun in rapport davart il decurs da  l'occurrenza  u  da  l'activitad  da  las  bibliotecas  ston  vegnir  suttamess  per  l'examinaziun mintga mez onn al departament d'educaziun mintgamai fin ils 31 da  mars ed ils 31 d'october. Ils pajaments succedan medemamain mintga mez onn. 2 Sche  contribuziuns  federalas  vegnan  concedidas  transmetta  il  departament  d'educaziun ils rendaquints als uffizis cumpetents.  2) vesair l'art. 3 OER tar questa lescha, DG 433.150  2    http://www.gr-lex.gr.ch/data/433.150/rm    433.100   3. Execuziun ed entrada en vigur  Art.  8 Execuziun 1 La regenza regla l'execuziun da questa lescha.1)  Art.  9 Entrada en vigur 1 La regenza fixescha il termin da l'entrada en vigur.2) 2 Per quest termin vegnan abolidas tut las disposiziuns da la legislaziun chantunala  che stattan en cuntradicziun cun quella, en spezial: a) la lescha davart las scolas da perfecziunament e la furmaziun da creschids en   il  chantun  Grischun  (lescha  davart  la  scola  da  perfecziunament)  dals  16 d'october 1966;3)  b) l'ordinaziun davart la salarisaziun dals magisters e dals manaders da las scolas  da perfecziunament en il chantun Grischun dals 27 da matg 1969;4)  c) il plan d'instrucziun per las scolas da perfecziunament dal chantun Grischun  dals 28 d'october 1968.5)  1) vesair OER, DG 433.150 2) messa en vigur cun CR dals 21 da zercladur 1976 per il 1. da fanadur 1976 3) CUL 1966, 224 4) CUL 1969, 132 cun midadas 1970, 326, 1973, 326 5) betg cuntegnì en la CUL ed en il DG   3   http://www.gr-lex.gr.ch/data/433.150/rm   433.100    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 13-06-1976 01-07-1976 relasch emprima versiun - 28-09-1997 01-01-1998 Art. 2 revisiun totala - 19-10-2011 01-12-2012 Art. 5 revisiun totala - 13-01-2015 01-01-2016 Art. 2 al. 1 midada 2015-005  4       433.100   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 13-06-1976 01-07-1976 emprima versiun - Art. 2 28-09-1997 01-01-1998 revisiun totala - Art. 2 al. 1 13-01-2015 01-01-2016 midada 2015-005 Art. 5 19-10-2011 01-12-2012 revisiun totala -   5    	1. Disposiziuns generalas 	Art. 1 Intent 	Art. 2 * Purtader 	Art. 3 Occurrenzas  	2. Prestaziuns dal chantun 	Art. 4 Premissas 	Art. 5 * Perfecziunament 1. da giuvenils 	Art. 6 2. da creschids 	Art. 7 Rendaquint  	3. Execuziun ed entrada en vigur 	Art. 8 Execuziun 	Art. 9 Entrada en vigur   		2018-06-06T03:16:25+0200 	"7001 Chur" 	"Gesetzessammlung Kanton Graubünden"


pdf_content: Ordinaziun executiva tar la lescha davart il perfecziunament    433.150   Ordinaziun executiva tar la lescha davart il  perfecziunament  dals 27-10-1998 (versiun dals 01-12-1998)  sa basond sin l'art. 8 da la lescha davart il perfecziunament1)  relaschada da la regenza ils 27 d'october 1998  1. Disposiziuns generalas  Art.  1 Egualitad da las schlattainas 1 Las  indicaziuns  davart  las  persunas,  las  funcziuns  e  las  professiuns  en  questa  ordinaziun executiva sa refereschan ad omaduas schlattainas,  uschenavant ch'i  na  resulta nagut auter or dal senn da l'ordinaziun executiva.  Art.  2 Minimum da participants 1 Curs  da  perfecziunament  cun  main  che  8  participants  na  vegnan  betg  subvenziunads.  1) DG 433.100  * tabellas da las modificaziuns a la fin dal relasch   1   http://www.gr-lex.gr.ch/data/433.100/rm   433.150    Art.  3 Custs imputabels 1. en general  1 Imputabels èn ils custs per prender a fit locals ed indrizs, per organisar curs sco er   ils custs da viadi e l'indemnisaziun per alloschi ed alimentaziun dals manaders da   curs.  Art.  4 2. tariffas per viadi, alimentaziun ed alloschi 1 Las tariffas imputablas per custs da viadi, alimentaziun ed alloschi sa drizzan tenor   l'ordinaziun davart la relaziun da lavur da las collavuraturas e dals collavuraturs dal   chantun Grischun (ordinaziun dal persunal, OP)1).  Art.  5 3. contribuziuns federalas 1 Las contribuziuns da la confederaziun vegnan deducidas da la summa totala da las  expensas imputablas.  2. Perfecziunament da giuvenils  Art.  6 Tips 1 I vegnan distinguids dus tips da perfecziunament: 1. il perfecziunament general 2. il perfecziunament d'economia da chasa  Art.  7 Organisaziun e direcziun 1 Il perfecziunament suonda per regla il 9avel onn da scola obligatoric. 2 La direcziun directa dals curs da perfecziunament sto per regla vegnir surdada ad in  magister primar, secundar u spezialisà. 3 Ils roms da furmaziun generala e d'economia da chasa sco er la lavur a maun ston   per regla vegnir instruids da magisters patentads. Per l'instrucziun specifica e per  l'instrucziun  da  dumondas  da  la  vita  po  l'instituziun  responsabla  er  engaschar  spezialists da la pratica che han in dun pedagogic. 4 A la fin dal curs da perfecziunament vegn confermà en in certificat ch'ils giuvenils  hajan absolvì quest curs.  Art.  8 Dumber da participants 1 Curs da perfecziunament na duain betg avair dapli che 24 giuvenils en ils roms  teoretics e 16 giuvenils en ils roms pratics.  1) DG 170.400  2    http://www.gr-lex.gr.ch/data/170.400/rm    433.150   Art.  9 Custs imputabels 1. en general  1 Imputablas èn las expensas adequatas per la salarisaziun da manaders da curs e da   magisters cumprovads, per ils meds d'instrucziun generals e per il material che vegn   mess a disposiziun per l'utilisaziun durant l'instrucziun. 2 En cas ch'ils curs vegnan frequentads ordaifer il lieu da domicil èn imputabels a   dus terzs ils custs da viadi, d'alimentaziun e d'alloschi dals giuvenils.  Art.  10 2. salarisaziun da las persunas d'instrucziun e dals manaders 1 Sco indemnisaziun per lecziun imputabla per salarisar las persunas d'instrucziun  cumprovadas  vala  l'indemnisaziun  da  lecziun  d'in  magister  primar,  categoria  da  salari 0, tenor l'ordinaziun davart la salarisaziun da las persunas d'instrucziun. 2 En questa tariffa è inclusa l'indemnisaziun per preparaziuns e per correcturas. 3 Sco expensas imputablas per salarisar ils manaders dals curs da perfecziunament  vala ina pauschala tut tenor la lavur impundida, maximalmain 300 francs per curs.  3. Perfecziunament da creschids  Art.  11 Custs imputabels 1. en general  1 Imputabels  èn ils onuraris  adequats  dals referents  ed ils custs  dal material  ch'è   destinà per vegnir duvrà en il curs.  Art.  12 2. custs da viadi dals participants 1 Ils custs da viadi dals participants pon vegnir mess a quint per dus terzs.  4. Entrada en vigur  Art.  13 Entrada en vigur, aboliziun dal dretg vertent 1 Questa ordinaziun executiva entra en vigur il 1. da december 1998. 2 Per  quest  termin  vegn  abolida  l'ordinaziun  executiva  tar  la  lescha  davart  il   perfecziunament dal 1. da fanadur 19761).  1) CUL 1976, 97   3     433.150    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-10-1998 01-12-1998 relasch emprima versiun -  4       433.150   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-10-1998 01-12-1998 emprima versiun -   5    	1. Disposiziuns generalas 	Art. 1 Egualitad da las schlattainas 	Art. 2 Minimum da participants 	Art. 3 Custs imputabels 1. en general 	Art. 4 2. tariffas per viadi, alimentaziun ed alloschi 	Art. 5 3. contribuziuns federalas  	2. Perfecziunament da giuvenils 	Art. 6 Tips 	Art. 7 Organisaziun e direcziun 	Art. 8 Dumber da participants 	Art. 9 Custs imputabels 1. en general 	Art. 10 2. salarisaziun da las persunas d'instrucziun e dals manaders  	3. Perfecziunament da creschids 	Art. 11 Custs imputabels 1. en general 	Art. 12 2. custs da viadi dals participants  	4. Entrada en vigur 	Art. 13 Entrada en vigur, aboliziun dal dretg vertent   		2018-06-06T02:27:32+0200 	"7001 Chur" 	"Gesetzessammlung Kanton Graubünden"


pdf_content: Plan d'instrucziun general tar la lescha davart il perfecziunament    433.170   Plan d'instrucziun general tar la lescha davart il  perfecziunament  dals 01-07-1976 (versiun dals 01-07-1976)  sa basond sin l'art. 3 cifra 1 da la lescha davart il sustegn dal perfecziunament da  giuvenils e da creschids en il chantun Grischun1)  relaschà da la regenza il 1. da fanadur 1976  1. Roms d'instrucziun obligatorics  Art.  1 Perfecziunament general 1  a) lingua materna b) matematica/geometria/contabilitad c) instrucziun civica e da dretg d) enconuschientschas da la vita  Art.  2 Perfecziunament d'economia da chasa 1  a) cuschinar ed economia da chasa b) lavur a maun c) lingua materna d) matematica/contabilitad e) instrucziun civica e da dretg f) enconuschientschas da la vita  1) DG 433.100  * tabellas da las modificaziuns a la fin dal relasch   1   http://www.gr-lex.gr.ch/data/433.100/rm   433.170    2. Roms d'elecziun  Art.  3 1  a) modellar b) lain e metal c) lavur cun textilias ed autras materialias d) curs da lingua e) chant f) tgira da persunas malsaunas g) gimnastica  3. Exempels per la materia d'instrucziun  Art.  4 1  a) lingua materna: texts litterars ed auters, exercizis da referir, brevs e rapports b) matematica/geometria/contabilitad:  far quints a bucca ed en scrit en secturs   tematics da materia, surfatschas e corps, contabilitad simpla c) instrucziun civica e da dretg: dumondas dal preschent d) enconuschientschas da la vita: l'individi – la communitad – l'ambient  2       433.170   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 01-07-1976 01-07-1976 relasch emprima versiun -   3     433.170    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 01-07-1976 01-07-1976 emprima versiun -  4     	1. Roms d'instrucziun obligatorics 	Art. 1 Perfecziunament general 	Art. 2 Perfecziunament d'economia da chasa  	2. Roms d'elecziun 	Art. 3  	3. Exempels per la materia d'instrucziun 	Art. 4   		2018-06-06T02:27:53+0200 	"7001 Chur" 	"Gesetzessammlung Kanton Graubünden"


abbreviation: LGDA

pdf_content: Lescha davart la gestiun da documents e l'archivaziun (LGDA)    490.000   Lescha davart la gestiun da documents e l'archivaziun  (LGDA)  dals 28-08-2015 (versiun dals 01-11-2016)  Il cussegl grond dal chantun Grischun1),  sa basond sin l'art. 31 al. 1 da la constituziun chantunala2), suenter avair gì invista da la missiva da la regenza dals 26 da matg 20153),  concluda:  1. Disposiziuns generalas  Art.  1 Object e champ d'applicaziun 1 Questa lescha regla la gestiun e l'archivaziun da documents tras autoritads. Latiers   tutgan: a) ils organs e las autoritads dal chantun, las regiuns, las vischnancas sco er las    instituziuns, las fundaziuns e las corporaziuns da dretg public; b) las  persunas  natiralas  e  las  persunas  giuridicas,  uschenavant  ch'ellas  han   d'ademplir incumbensas publicas. 2 Exceptadas dal champ d'applicaziun da questa lescha èn: a) la banca chantunala grischuna; b) las baselgias chantunalas; c) las instituziuns dal sectur da la sanadad.  Art.  2 Intent 1 La gestiun da documents e l'archivaziun servan en spezial: a) a la segirezza giuridica; b) a la suandabladad ed a la documentaziun da l'agir da las autoritads;  1) PCG 2015/2016, 48 2) DG 110.100 3) pagina 247  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   490.000    c) a l'administraziun effizienta, fidada e cuntinuada; d) a la surdada permanenta, fidada ed autentica da documents; e) al sustegn da la perscrutaziun.  Art.  3 Noziuns 1 En questa lescha signifitgeschan las suandantas noziuns il sequent: a) documents:  infurmaziuns  relevantas  per  las  fatschentas  che  resultan  tar   l'adempliment da las incumbensas publicas, independentamain dal purtader da  las  infurmaziuns,  sco  er  glistas  e  meds  d'agid  ch'èn  necessaris  per  la  chapientscha e per l'utilisaziun;  b) archivs: instituziuns publicas che surpiglian ils documents producids da las  autoritads, als tegnan permanentamain en salv ed als rendan accessibels a la  publicitad interessada;  c) archivalias:  documents  ch'in  archiv  ha  surpiglià  per  als  tegnair  permanentamain en salv;  d) cun valur archivara: documents ch'èn adattads per documentar a lunga vista  l'agir  dal  stadi  e  che  permettan  d'analisar  temas  da  la  scienza  e  da  la   perscrutaziun.  2. Gestiun da documents e metter en salv documents  Art.  4 Princip 1 Las autoritads èn obligadas da procurar ch'ils documents vegnian tractads e mess  en salv tenor las prescripziuns da questa lescha.  Art.  5 Pretensiuns 1 Ils documents ston esser cumplets, fidads e chapaivels e ston vegnir administrads  en moda sistematica. 2 Ils  meds  d'agid  per  administrar  ils  documents  observan  las  pretensiuns  da  l'archivaziun.  Art.  6 Metter en salv, porscher e destruir documents 1 Per lur documents fixeschan las autoritads reglas, co e quant ditg ch'ils documents  ston vegnir tegnids en salv. 2 Cur ch'il termin da tegnair en salv ils documents è scadì, porschan las autoritads ils   documents a l'archiv. 3 Las autoritads tegnan en salv ils documents  fin  che la decisiun,  sch'els  han ina  valur archivara, è prendida e destrueschan alura ils documents che na vegnan betg  surdads a l'archiv.  2       490.000   3. Archivaziun  Art.  7 Surpigliar documents 1 Cur  ch'il  termin  da  tegnair  en  salv ils  documents  è  scadì,  surpiglia  l'archiv  ils  documents cun valur archivara per als archivar. 2 Il giudicament da la valur archivara è incumbensa da l'archiv en collavuraziun cun  las autoritads. La decisiun definitiva prenda la persuna ch'è responsabla per l'archiv.  Art.  8 Segirar las archivalias 1 Las archivalias ston vegnir tegnidas en salv en moda adequata. Ellas na dastgan  betg vegnir destruidas e vendidas e lur cuntegn na dastga betg vegnir midà. Terzas   persunas na pon betg acquistar questas archivalias tras giudida.  4. Accessibladad da las archivalias  Art.  9 Princip 1 Cur ch'il temp da protecziun è scadì, èn las archivalias accessiblas – en il rom da  l'urden da diever – senza restricziuns e gratuitamain. 2 Per prestaziuns che van pli  lunsch che la preschentaziun da las archivalias  pon  vegnir incassadas taxas. 3 Archivalias ch'eran accessiblas publicamain gia avant ch'ellas èn vegnidas surdadas  a l'archiv, restan vinavant publicas. *  Art.  10 Temps da protecziun 1 Il temp da protecziun importa per ordinari 30 onns ed en cas d'archivalias cun datas  persunalas spezialmain sensiblas u cun profils da persunalitad spezialmain sensibels  50 onns. El cumenza cun la fin da la fatschenta. 2 En cas motivads po la regenza scursanir u prolungar quests temps.  Art.  11 Invista da las archivalias durant il temp da protecziun 1 Mintgin ha il dretg d'avair access a las archivalias che al pertutgan. Sch'ina persuna  pertutgada chatta che las indicaziuns en las archivalias na sajan betg correctas, po  ella laschar far ina remartga en chaussa. 2 L'archiv dat a terzas persunas infurmaziuns or da las archivalias u permetta a terzas  persunas  l'access  a  talas,  sche  nagins  interess  publics  u  privats  surordinads  na  s'opponan a quai.   3     490.000    5. Organisaziun  Art.  12 Archivs publics 1 En il  chantun datti  in  archiv chantunal  (archiv dal  stadi  dal  Grischun),  archivs  regiunals ed archivs communals.  Art.  13 Incumbensas dals archivs 1 Ils  archivs èn responsabels  per  la  surpigliada,  la  registraziun,  la preservaziun  e  l'intermediaziun  dals  documents  cun  valur  archivara  che  derivan  dal  champ  da  cumpetenza  da  las  autoritads.  Els  cusseglian  las  autoritads  tar  la  gestiun  da   documents.  Art.  14 Archivalias da derivanza privata 1 Ils  archivs  pon  cumplettar  las  archivalias  cun  documents  da  derivanza  privata,   uschenavant che quels èn d'impurtanza per l'istorgia da lur champ da cumpetenza. 2 Las  disposiziuns  da  questa  lescha  valan  confurm al  senn  er  per  archivalias  da  derivanza privata, nun ch'igl existia ina regulaziun contractuala divergenta.  Art.  15 Incumbensas e cumpetenzas supplementaras da l'archiv dal stadi 1 L'archiv  dal  stadi  è  il  center  da  cumpetenza  per  ils  fatgs  d'archiv  dal  chantun   Grischun. El è cumpetent per: a) survegliar ils fatgs d'archiv en il chantun; b) cussegliar ils archivs publics ed – en il rom da sias pussaivladads – er archivs   privats; c) coordinar l'archivaziun en il chantun; d) manar  tras  e  sustegnair  projects  da  perscrutaziun,  da  publicaziun  e   d'intermediaziun pertutgant la regiun e sia istorgia.  6. Disposiziuns penalas e finalas  Art.  16 Disposiziun penala e mesira da dretg administrativ 1 Sin plant vegn chastià cun multa, tgi che fa intenziunadamain il suandant: a) privescha documents da l'archivaziun, dismetta u destruescha documents; b) mida u destruescha archivalias; c) renda public infurmaziuns or d'archivalias ch'èn en il temp da protecziun. 2 Tgi che cuntrafa gravantamain u repetidamain a l'urden da diever, po vegnir exclus  da l'ulteriura utilisaziun da l'archiv.  4       490.000   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 28-08-2015 01-01-2016 relasch emprima versiun 2015-053 19-04-2016 01-11-2016 Art. 9 al. 3 integraziun 2016-019   5     490.000    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 28-08-2015 01-01-2016 emprima versiun 2015-053 Art. 9 al. 3 19-04-2016 01-11-2016 integraziun 2016-019  6     	1. Disposiziuns generalas 	Art. 1 Object e champ d'applicaziun 	Art. 2 Intent 	Art. 3 Noziuns  	2. Gestiun da documents e metter en salv documents 	Art. 4 Princip 	Art. 5 Pretensiuns 	Art. 6 Metter en salv, porscher e destruir documents  	3. Archivaziun 	Art. 7 Surpigliar documents 	Art. 8 Segirar las archivalias  	4. Accessibladad da las archivalias 	Art. 9 Princip 	Art. 10 Temps da protecziun 	Art. 11 Invista da las archivalias durant il temp da protecziun  	5. Organisaziun 	Art. 12 Archivs publics 	Art. 13 Incumbensas dals archivs 	Art. 14 Archivalias da derivanza privata 	Art. 15 Incumbensas e cumpetenzas supplementaras da l'archiv dal stadi  	6. Disposiziuns penalas e finalas 	Art. 16 Disposiziun penala e mesira da dretg administrativ   		2018-06-06T04:53:46+0200 	"7001 Chur" 	"Gesetzessammlung Kanton Graubünden"